กพท. ออกประกาศ เงื่อนไข เวลาการใช้ท่าอากาศยาน บินในประเทศ 06.00-20.00 น.
สำนักงานการบินพลเรือนฯ ออกประกาศเงื่อนไข และเวลาการใช้ท่าอากาศยานที่เปิดให้บินขึ้นลงในประเทศ โดยให้บริการตั้งแต่ 06.00-20.00 น. เท่านั้นนายจุฬา สุขมานพผู้อำนวยการสำนักงานการบินพลเรือนแห่งประเทศไทย ลงนามในประกาศสำนักงานการบินพลเรือนแห่งประเทศไทย เรื่อง เงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน (ฉบับที่ 4) ระบุว่าตามที่ได้มีประกาศสำนักงานการบินพลเรือนแห่งประเทศไทย กำหนดเงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน ซึ่งออกตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) ที่กำหนดห้าม หรือจำกัดการดำเนินการ หรือการทำกิจกรรมบางอย่าง ตามพระราชกำหนดและกฎหมายอื่นที่เกี่ยวข้อง ซึ่งครอบคลุมถึงการห้ามผู้ใดใช้ท่าอากาศยานเพื่อการขึ้นลงของอากาศยาน เว้นแต่เป็นไปตามประกาศ เงื่อนไขและเงื่อนเวลาที่ผู้มีอำนาจตามกฎหมายว่าด้วยการเดินอากาศกำหนดนั้นเพื่อให้สอดคล้องกับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และเพื่ออำนวยความสะดวกแก่ประชาชนที่มีความประสงค์จะใช้เส้นทางทางอากาศ ผู้อำนวยการสำนักงานการบินพลเรือนแห่งประเทศไทย อาศัยอำนาจตามความในข้อ 2 (3) ของข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) ประกอบกับมาตรา 15/10 (6) แห่งพระราชบัญญัติการเดินอากาศ พ.ศ. 2497 ที่แก้ไขเพิ่มเติมโดยพระราชบัญญัติการเดินอากาศ (ฉบับที่ 14) พ.ศ. 2562 ออกประกาศกำหนดเงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน เป็นการเพิ่มเติม ดังต่อไปนี้1. ให้เพิ่มท่าอากาศยานตาก ตราด นครราชสีมา นราธิวาส ปาย เพชรบูรณ์ และสุโขทัยในรายชื่อท่าอากาศยานที่เปิดให้อากาศยานขึ้นลงได้รายชื่อท่าอากาศยานที่เปิดให้อากาศยานขึ้นลงได้ตั้งแต่วันที่ประกาศนี้มีผลใช้บังคับ ให้เป็นไปตามบัญชีแนบท้ายประกาศนี้2. ให้ท่าอากาศยานตามบัญชีแนบท้ายประกาศนี้ ที่ให้บริการเฉพาะการบินภายในประเทศ เปิดให้อากาศยานขึ้นลงได้เฉพาะระหว่างเวลา 06.00 – 20.00 น.ผู้ดำเนินการสนามบินอาจพิจารณากำหนดระยะเวลาการเปิดให้อากาศยานขึ้นลงได้ ให้สั้นกว่าระยะเวลาตามวรรคหนึ่งได้ตามความจำเป็นและเหมาะสม3. ให้ท่าอากาศยานตามบัญชีแนบท้ายประกาศนี้ ที่ให้บริการทั้งการบินภายในประเทศและระหว่างประเทศ เปิดให้อากาศยานขึ้นลงได้ตามระยะเวลาที่กำหนดในเงื่อนไขท้ายใบอนุญาตจัดตั้งสนามบินหรือท้ายใบรับรองการดำเนินงานสนามบินสาธารณะหากท่าอากาศยานใดไม่มีข้อจำกัด หรือเงื่อนไขเกี่ยวกับระยะเวลาทำการ ให้เปิดให้อากาศยาน ขึ้นลงได้เฉพาะระหว่างเวลา 06.00 – 20.00 น.ทั้งนี้ตั้งแต่วันที่ 6 มิถุนายน พ.ศ. 2563 เวลา 00.01 น. เป็นต้นไปให้บริการเฉพาะการบินภายในประเทศท่าอากาศยาน ขอนแก่น ชุมพร ตาก ตราด ตรัง นครพนม นครราชสีมา นครศรีธรรมราช น่านนคร นราธิวาส บุรีรัมย์ ปาย พิษณุโลก เพชรบูรณ์ แพร่ แม่สอด แม่ฮ่องสอน ระนอง ร้อยเอ็ด เลย ลำปาง สกลนคร สุโขทัย อุดรธานี อุบลราชธานีให้บริการทั้งการบินภายในประเทศ และระหว่างประเทศ ท่าอากาศยานกระบี่ เชียงใหม่ ดอนเมือง แม่ฟ้าหลวงเชียงราย สมุย สุวรรณภูมิ สุราษฎร์ธานี หาดใหญ่ หัวหิน อู่ตะเภา**อ่านประกาศฉบับเต็มที่นี่**
สำนักงานการบินพลเรือนฯ ออกประกาศเงื่อนไข และเวลาการใช้ท่าอากาศยานที่เปิดให้บินขึ้นลงในประเทศ โดยให้บริการตั้งแต่ 06.00-20.00 น. เท่านั้น 
สนามบิน,สนามบินเปิดเมื่อไหร่,สนามบินเปิดเมื่อไหร่ ในประเทศ,สนามบินเปิดเมื่อไหร่ ต่างประเทศ,ท่าอากาศยาน,กพท.,ข่าวทั่วไป